
Tisztelt Képviselő-testület!

I. Előzmények:

A Pest Vármegyei Kormányhivatal Erdőfelügyeleti Osztály a 2024. augusztus 27. napján érkezett végzése szerint eljárást indított a Fót 50 C erdőrészlet (Fót 290/4 hrsz. – Somlyó-tó) területén előzetes bejelentés, illetve engedély nélkül elhelyezett létesítmény, valamint jogszerűtlen fakitermelés ügyében. A végzésben foglaltak alapján 2024. szeptember 4. napján az Erdészeti hatóság helyszíni szemlét tartott, amelyen részt vettek a Fóti Közszolgáltató NKft. és a Fóti Közös Önkormányzati Hivatal munkatársai, valamint a Vissza a Vadonba Gyermekfejlesztő és Szülősegítő Sportegyesület elnöke. A szemle során az Erdészeti hatóság az alábbi főbb megállapításokat tette.

- A Fót 50 C erdőrészlet É-i részén egy 6x6 m alapterületű faház található (Vissza a Vadonba SE). A faháztól ÉK-re egy szenzomotoros tanösvény került kialakításra.
- Az erdőrészlet területén, a tó K-i oldalán térkövezés van folyamatban, különböző munkafázisokban. Középtájon egy 2,3x3,5 m alapterületű beton alapsáv lett kialakítva, szegélykövekkel kirakva.
- A tó DK-i részén kb. 5-6 éves, térköves burkolat került kialakításra, amely 30-40 m hosszon az erdőrészlet területén fekszik. Itt 4 db fémvázas, fa ülőfelületű pad és 4 db fém szemetes lett kihelyezve.
- Szintén az erdőrészlet területén, a tó Ny-i oldalán egy 3x5 m területű, térköves alappal rendelkező esőbeálló, valamint a Fóti Horgász Egyesület 4,2x4,2 m alapterületű épülete (halőrház) és 2,3x2,3 alapterületű terasza található. A halőrház mellett egy fémszerkezetű, 2x4 m-es esőbeálló került kialakításra. A halőrháztól D-i irányban egy 2,3x2,3 m alapterületű esőbeálló, valamint a tó mellett 2 db fából készült pad és a db szemetes lett elhelyezve.
- A közterületi telekhatáron kerítés található, több helyen bejárattal.

Engedély nélküli fakivágás a tó melletti erdőrészlet területén nem történt.

II. A döntéshez szükséges információk, tájékoztatások:

Az Önkormányzat szakirányítójának (ER-TERV Bt.) 2024. szeptember 11. napján kelt szakvéleménye szerint a jelen eljárásban kérelmezni kell a meglévő objektumok (halőrház, esőbeállók, térkövezett járda, kerítés, faház) fennmaradását. Ezenkívül kezdeményezni kell az igénybe vett terület (kb. 3.000 nm) termelésből való kivonását rekreációs terület kialakítása céljából, ami erdővédelmi járulék megfizetése mellett lehetséges. Az erdővédelmi járulék mértéke az erdőről, az erdő védelméről és az erdőgazdálkodásról szóló 2009. évi XXXVII. tv. (a továbbiakban: Evt.)  81. § (2) bekezdés ad) pontja, és a 82. § (1) bekezdése szerint 6 mFt/ha, tehát az erdő termelésből való kivonása következtében mintegy 1,8 mFt fizetési kötelezettség keletkezik.

[bookmark: _GoBack]Amennyiben az erdészeti hatóság engedélyezi az érintett erdőterület termelésből való kivonását, úgy az a továbbiakban kikerül Evt. hatálya alól, így a rekreációs célú fejlesztések a jövőben jóval egyszerűbben megvalósíthatók lesznek.

A változás ingatlan-nyilvántartási átvezetéséhez szükséges továbbá művelési ág változási vázrajz készítése földmérő által.

Fentiek alapján az alábbi határozati javaslatot terjesztem a Tisztelt Képviselő-testület elé.







[bookmark: _Hlk20984187]III. Határozati javaslat:

…/2024. (IX.26.) KT-határozat

Fót Város Önkormányzat Képviselő-testülete felkéri a polgármestert, hogy kezdeményezze a Pest Vármegyei Kormányhivatal Erdőfelügyeleti Osztályánál a Fót 50 C erdőrészletben (Fót 290/4 hrsz.) 3.000 nm területű területrész erdő termelésből való kivonását rekreációs terület kialakítása céljából.

Felelős: polgármester
Határidő: 8 napon belül

Jogszabályi hivatkozás:
· Az erdőről, az erdő védelméről és az erdőgazdálkodásról szóló 
· A Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020. (IX.28.) önkormányzati rendelet 57. § (minősített többség)

